
               REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                 OPĆINA HLEBINE
                OPĆINSKO VIJEĆE 

KLASA: 024-02/25-01/04
URBROJ: 2137-7-25-2
Hlebine, 24. studenoga 2025.
ZAPISNIK

	sa 4. sjednice Općinskog vijeća Općine Hlebine,  održane dana 24. studenoga 2025. godine u zgradi Općine Hlebine, Trg Ivana Generalića 1, s početkom u 16:00 sati.
	Sjednica je sazvana sazivom KLASA: 024-02/25-01/04, URBROJ: 2137-7-25-1, od  19. studenoga 2025. godine.
	Sjednicu Općinskog vijeća Općine Hlebine otvara predsjednik Općinskog vijeća Općine Hlebine. Pozdravlja sve prisutne. 
	Nakon izvršene prozivke, konstatira da sjednici  prisustvuje 9 članova  Općinskog vijeća.

PRISUTNI:							     ODSUTNI:    

1.	Andjelko Belec, 					            -		
2.	Zvonko Trtanj, 
3.	Radmila Kolarek, 
4.	Milan Horvat, 
5.	Magdalena Štrfiček, 
6.	Davor Čajkulić, 
7.           Marija Zlatar,
8. 	Matija Imbriovčan		
9.	Zlatko Vuljak, 

OSTALI PRISUTNI: 
1. Božica Trnski – općinska načelnica, 
2. Vladimir Tončić – pročelnik, 
3. Marija Lazar – računovodstveni referent, 
4. Slobodanka Sekulić – komunalno-poljoprivredni redar, 
5. Đurđica Kovaček - zapisničar, 

	Predsjednik: Pozdravljam sve prisutne članove Općinskog vijeća, općinsku načelnicu, pročelnika i službenice. 
	Dajem na glasovanje zapisnik sa 3. sjednice. Da li ima nadopuna? 

Davor Čajkulić: U točki 8. dnevnog reda navedeno je da je „za“ glasalo 8, a treba biti 7. Molim da se to ispravi.

Predsjednik: Ispravit ćemo.  Da li ima još netko. Ako nema molim da podizanjem ruke prihvatimo zapisnik sa 3. sjednice. Tko je za prihvaćanje zapisnika?

Utvrđujem da je Zapisnik sa 3. sjednice prihvaćen jednoglasno sa 9 glasova „za“ (9 nazočnih). 

U materijalima za sjednicu primili se prijedlog Dnevnog reda za 4. sjednicu. Da li ima nadopune Dnevnog reda. Obzirom da nema dajem Dnevni red na usvajanje. Tko je za, protiv, suzdržan? 

(nakon glasovanja) 

Utvrđujem da je dnevni red prihvaćen jednoglasno i glasi: 

D n e v n i    r e d :    

1. [bookmark: _Hlk215469024]Odluka o komunalnoj naknadi na području Općine Hlebine,
2. Odluka o izmjeni  Odluke o vrijednosti boda komunalne naknade (B) na području Općine Hlebine,
3. Donošenje Zaključka o usvajanju Plana djelovanja u području prirodnih nepogoda za 2026. godinu,  (Plan djelovanja objavljen je na mrežnim stranicama Općine Hlebine – pod materijali za 4. sjednicu) www.hlebine.hr,
4. Donošenje Zaključka o usvajanju Godišnjeg plana upravljanja imovinom u vlasništvu Općine Hlebine za 2026. godinu, 
5. Razmatranje primljenih zamolba,
6. Razno.


TOČKA 1.

ODLUKA O KOMUNALNOJ NAKNADI NA PODRUČJU OPĆINE HLEBINE

Predsjednik: U materijalima za sjednici primili ste prijedlog Odluke o komunalnoj naknadi na području Općine Hlebine. Dajem riječ pročelniku. 

Pročelnik: Odlukom o komunalnoj naknadi utvrđuje se područje zone na području Općine Hlebine u kojima se naplaćuje komunalna naknada,  koeficijent zone (Kz) za zonu na području Općine u kojoj se naplaćuje komunalna naknada, koeficijent namjene (Kn) za nekretnine za koje se plaća komunalna naknada, načini i rokovi plaćanja komunalne naknade, nekretnine važne za Općinu koje se u potpunosti ili djelomično oslobađaju od plaćanja komunalne naknade, opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.
Općinsko vijeće Općine Hlebine donijelo je Odluku Odluka o komunalnoj naknadi na području Općine Hlebine je objavljena u ''Službenom glasniku Koprivničko-križevačke županije'', broj 2/19. Tijekom perioda od 2019. do 2025. godine Odluka o komunalnoj naknadi Općine Hlebine se nije mijenjala no promjenom okolnosti poslovanja uvjetovana je i potrebna izmjena u vezi ove materije. Nacrtom Odluke o komunalnoj naknadi Općine Hlebine predviđeno je uređenje za cjelokupnu Općinu Hlebine kao jedinstvenu zonu komunalne naknade, razrađeni su koeficijenti naplate po djelatnostima i uvjetima samih zemljišta te su uvedeni novi načini privremenog i razmjerno duljeg oslobođenja od plaćanja komunalne naknade.

Predsjednik: Da li ima pitanja? Da li se netko javlja za riječ? Obzirom da ne dajem Prijedlog Odluke o komunalnoj naknadi Općine Hlebine ne usvajanje. Tko je za, protiv, suzdržan?

	(nakon glasovanja)

	Utvrđujem da je Općinsko vijeće Općine Hlebine jednoglasno sa 9 glasova „za“ (9 nazočnih) donijelo 
Odluku o komunalnoj naknadi na području Općine Hlebine

	(Odluka  se prilaže Zapisniku i čini njegov sastavni dio).


TOČKA 2.
ODLUKU O IZMJENI ODLUKE O VRIJEDNOSTI BODA KOMUNALNE NAKNADE (B) 
NA PODRUČJU OPĆINE HLEBINE

Predsjednik: U materijalima za sjednici primili ste prijedlog Odluke o izmjeni Odluke o vrijednosti boda komunalne naknade (B) na području Općine Hlebine. Dajem riječ pročelniku.

Pročelnik: Općinsko vijeće Općine Hlebine donijelo je Odluku o vrijednosti boda komunalne naknade (B) na području Općine Hlebine koja je objavljena u ''Službenom glasniku Koprivničko-križevačke županije'' broj 22/23. Vrijednost boda po četvornom metru (m²) nekretnine za koju se utvrđuje komunalna naknada  prethodno navedenom Odlukom  određena je  u iznosu  0,25 € godišnje. Porastom cijena tijekom perioda 2023.-2025. došlo je i do povećanja cijena održavanja i izgradnje komunalne infrastrukture. Nacrtom Odluke o izmjeni Odluke o određivanju vrijednosti  boda komunalne naknade (B) vrijednost boda komunalne naknade (B) u Općini Hlebine po četvornom metru (m²) nekretnine za koju se utvrđuje komunalna naknada predložena je u iznosu  0,40 eura. 

Predsjednik: Da li ima pitanja. Obzirom da nema dajem Prijedlog Odluke o izmjeni Odluke o vrijednosti boda komunalne naknade (B) na području Općine Hlebine na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 9 glasova „za“ (9 nazočnih) donijelo 

O D L U K U

o izmjeni Odluke o vrijednosti boda komunalne naknade (B) na području Općine Hlebine

(Odluka se prilaže Zapisniku i čini njegov sastavni dio.)


TOČKA 3.
DONOŠENJE ZAKLJUČKA O USVAJANJU PLANA DJELOVANJA U PODRUČJU PRIRODNIH NEPOGODA OPĆINE HLEBINE ZA 2026. GODINU


	Predsjednik: Molim gđu Kovaček da obrazloži Plan djelovanja u području prirodnih nepogoda za 2026. godinu. 

Đurđica Kovaček: Temeljem članka 17. stavka 1. Zakona o ublažavanju i uklanjanju posljedica prirodnih nepogoda predstavničko tijelo jedinice lokalne i područne (regionalne) samouprave do 30. studenog tekuće godine donosi Plan djelovanja za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda. Planom djelovanja definiraju se kriteriji i ovlasti za proglašenje prirodne nepogode, procjena štete od prirodne nepogode, dodjela pomoći za ublažavanje i djelomično uklanjanje posljedica prirodnih nepogoda nastalih na području jedinica lokalne i područne (regionalne) samouprave, upis u Registar šteta od prirodnih nepogoda te druga pitanja u vezi s dodjelom pomoći za ublažavanje i djelomično uklanjanje posljedica prirodnih nepogoda. Prirodnom nepogodom smatraju se: potres, olujni i orkanski vjetar, požar, poplava, suša, tuča, kiša koja se smrzava u dodiru s podlogom, mraz,  izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta, te druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Predsjednik: Otvaram raspravu. Da li ima pitanja? Obzirom da nema dajem Plan djelovanja u području prirodnih nepogoda za 2026. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 9 glasova „za“ (9 nazočnih) donijelo 

ZAKLJUČAK
o usvajanju Plana djelovanja u području prirodnih nepogoda za 2026. godinu

(Zaključak se prilaže Zapisniku i čini njegov sastavni dio.)


TOČKA 4.
DONOŠENJE ZAKLJUČKA O USVAJANJU PLANA UPRAVLJANJA IMOVINOM U VLASNIŠTVU OPĆINE HLEBINE ZA 2026. GODINU

Predsjednik: Molim pročelnika da obrazloži plan raspolaganja imovinom u vlasništvu Općine Hlebine za 2026. godinu. 

Pročelnik: Općina Hlebine izrađuje Plan upravljanja imovinom u vlasništvu Općine Hlebine. Plan se izrađuje za razdoblje od godinu dana. Donošenje Godišnjeg plana upravljanja utvrđeno je člancima 15. i 19. Zakona o upravljanju državnom imovinom (»Narodne novine«, broj 52/18). Navedenim godišnjim planom obuhvaćeni su ciljevi, smjernice i provedbene mjere upravljanja pojedinim oblikom imovine u vlasništvu Općine Hlebine u svrhu provođenja Strategije. Smjernice Strategije, a time i odrednica godišnjih planova jest pronalaženje optimalnih rješenja koja će dugoročno očuvati imovinu, čuvati interese Općine Hlebine i generirati gospodarski rast kako bi se osigurala kontrola, javni interes i pravično raspolaganje imovinom u vlasništvu Općine Hlebine. Strategija upravljanja imovinom u vlasništvu Općine Hlebine za razdoblje od 2020. do 2026. godine, Plan upravljanja imovinom u vlasništvu Općine Hlebine i Izvješće o provedbi Plana upravljanja, tri su ključna i međusobno povezana dokumenta upravljanja i raspolaganja imovinom. Strategijom upravljanja imovinom u vlasništvu Općine Hlebine za razdoblje od 2020. do 2026. godine određeni su srednjoročni ciljevi i smjernice upravljanja imovinom uvažavajući pri tome gospodarske i razvojne interese Općine Hlebine. Planovi upravljanja imovinom u vlasništvu Općine Hlebine usklađeni su sa Strategijom, a sadrže detaljnu analizu stanja i razrađene planirane aktivnosti u upravljanju pojedinim oblicima imovine u vlasništvu Općine Hlebine.
               Pobliži obvezni sadržaj Plana upravljanja, podatke koje mora sadržavati i druga pitanja s tim u vezi, propisano je Uredbom o obveznom sadržaju plana upravljanja imovinom u vlasništvu Republike Hrvatske (»Narodne novine«, broj 24/14). Izvješće o provedbi Plana, kao treći ključni dokument upravljanja imovinom, dostavlja se do 30. rujna tekuće godine za prethodnu godinu Vijeću Općine Hlebine na usvajanje.

Predsjednik: Otvaram raspravu. Da li ima pitanja? Obzirom da nema dajem Plan raspolaganja imovinom Općine Hlebine za 2026. godinu na usvajanje. Tko je za, protiv, suzdržan?

(nakon glasovanja)

Utvrđujem da je Općinsko vijeće Općine Hlebine jednoglasno sa 9 glasova „za“ (9 nazočnih) donijelo 

ZAKLJUČAK

o usvajanju Plana raspolaganja imovinom Općine Hlebine za 2026. godinu

(Zaključak se prilaže Zapisniku i čini njegov sastavni dio.)

TOČKA 5.

RAZMATRANJE PRIMLJENIH ZAMOLBA

	Predsjednik: Molim  gđu Kovaček da nam pročita zamolbe. 

Đurđica Kovaček: Primili smo zamolbu Danijele Felak za sufinanciranju boravka djeteta u ustanovi za odgoj, obrazovanje i rehabilitaciju Podravsko sunce jedan sat tjedno u iznosu 22,00 eura po satu. (Zamolba pročitana vijećnicima).

(nakon rasprave) 

Jednoglasno donesena Odluka o sufinanciranju boravka djeteta u Ustanovi za odgoj, obrazovanje i rehabilitaciju Podravsko sunce. 

(Odluka se prilaže Zapisniku i čini njegov sastavni dio.)

Đurđica Kovaček: Primili smo Prigovor na Zaključak o novčanoj pomoći podnositeljice Draženke Šimpović iz Hlebinam, Matije Gupca 38 A, a koji se odnosi na financiranje boravka dvoje djece u dječjem vrtiću Igra Koprivnica, Podružnica Leptirić Hlebine u stopostotnom iznosu, jer podnositeljica smatra da doneseni zaključak ne udovoljava stvarnoj svrsi i potrebi za koju je pomoć zatražena, te traži da se predmetni zaključak preinači te da se umjesto jednokratne novčane pomoći odobri plaćanje troškova vrtića u cijelosti za razdoblje trajanja predškolske godine., sukladno važećim propisima i kriterijima za ostvarivanje socijalne pomoći.  (Prigovor pročitan vijećnicima). 

Pročelnik:  Općina Hlebine sufinancira redoviti desetosatni program predškolskog odgoja i obrazovanja za su ukupno 34 djece koji su upisani u DV Igra Podružnica Leptirić u iznosu od 9.556,00 eura mjesečno, dok roditelj plaća za prvo dijete 79,64 eura, a za drugo dijete i svako ostalo pola iznosa tj. 39,82 eura. Sveukupni mjesečni izdatak Općine iznosi 9.715,28 eura. Ovdje se radilo o pojedinačnom zahtjevu temeljem kojeg je Općinsko vijeće Općine Hlebine donijelo Zaključak kojim se dodijelila jednokratna novčana pomoć u iznosu od 500,00 eura za pokriće troškova, stoga se postupilo u svim zakonskim i pravnim okvirima. 

Općinsko vijeće Općine Hlebine sa 8 glasova „za“ i 1 „suzdržan“  (9 nazočnih) donijelo je Zaključak o odbijanju prigovora podnositeljice Draženke Šimpović.  

(Zaključak se prilaže Zapisniku i čini njegov sastavni dio). 


Općinska načelnica: Dječji vrtić Igra Koprivnica dostavio je dopis kojim nas obavještava da će od 1. siječnja 2026. godine primjenjivati novu ekonomsku cijenu redovitog programa predškolskog odgoja i obrazovanja koji se izvodi u Hlebinama u iznosu od 550,00 eura po upisanom djetetu. Glavni i primarni razlog povećanja ekonomske cijene je nužnost osiguranja primjerenih primitaka zaposlenih imajući u vidu deficit odgojitelja  propisanim kvalifikacijama i značajna inflacije cijena roba i usluga. Nova ekonomska cijena  u odnosu na postojeću ekonomsku cijenu predstavlja povećanje od 231,47 eura po upisanom djetetu mjesečno. Mjesečni  trošak vrtića iznosio bi 18.700,00 x 12 mjeseci iznosio bi 224.400,00 eura godišnje koji bi se umanjio za roditeljski udio. Ako bi roditeljski dio iznosi 120,00 eura za prvo i 60,00 za drugo dijete Općina Hlebine trebala bi u proračunu za 2026. godinu osigurati iznos od 166.080,00 eura. 
Naravno da to nismo mogli prihvatiti i tražili smo da se cijena smanji. Dobili smo odgovor da su u mogućnosti samo ponuditi sljedeći izmijenjeni prijedlog za povećanje ekonomske cijene tako da bi Općina mjesečno sufinanciranje 13.930,00 eura (409,71 eura po djetetu) i mjesečno sudjelovanje roditelja u ekonomskoj cijeni: 110,29 eura (povećanje prema roditelju od 30,66 eura). Dalje, ravnateljica navodi da su svjesni da navedeno predstavlja značajno povećanje kako za Općinu, tako i za roditelje. Međutim, zadnje ugovoreno sufinanciranje ekonomske cijene od strane Općine u primjeni je od travnja 2024. godine, te od tada nije mijenjano, dok je aktualna cijena prema roditeljima u primjeni od siječnja 2023. godine te također od tada nije mijenjana. 

Predsjednik: Otvaram raspravu.

(nakon rasprave)

Općinsko vijeće Općine Hlebine jednoglasno sa 9 glasova za (9 nazočnih) donijelo je Zaključak da se do slijedeće sjednice Općinskog vijeća obavi još jedan razgovor sa ravnateljicom o cijeni vrtića. 

Općinska načelnica: Prije početka sjednice primili smo papirić sa pitanjima vijećnika Davora Čajkulića. Prvo pitanje glasi: Da li bi se mogli postaviti usporivači ili kamera u ulici Krste Hegedušića (radi vrtića) naravno u suradnji sa MUP-om?

U suradnji sa MUP-om Općina je postavila kameru u Ulici bana Josipa Jelačića te je u planu bilo postavljanje semafora na trgu Ivana Generalića, međutim nova lokacija biti će kod novoizgrađene škole čija cijena iznosi 1.000.000,00 kuna. Kamer je financirala Općina u iznosu od 10.366 eura. Pitali za postavljanje kamere u Ulici Ljudevita Gaja. Dobili smo odgovor ne jer ne stavljaju na takvom potezu dvije kamere. Ako se misli na hupsere nema problema ali da se postavi pred kuću predlagača. 

[bookmark: _GoBack]Davor Čajkulić: Ja osobno nemam ništa protiv da se postavi pred moju kuću. 

Matija Imbriovčan: Tako je bilo i traženje u Herešinu, a na kraju su tražili da se maknu. 

Općinska načelnica: Drugo pitanje glasi: Da li bi se mogla postaviti oglasna ploča za sve informacije što se tiče mještana Općine Hlebine?

Oglasna ploča se nalazi na ulazu u Općinu i na Društvenom domu u Gabajevoj Gredi, a isto tako sve informacije su dostupne na mrežnim stranicama Općine Hlebine. 

Općinska načelnica: Informacija vezana za školu. Sportsku dvoranu financirat će Ministarstvo obrazovanja i to sigurno prema riječima župana. Što se tiče izgradnje škole nju će trebati financirati Županije i Općina prema omjeru kao i u svim drugim mjestima. Župan je razgovarao sa HABOR-om vezano uz kreditno zaduženje. Kad budem imala daljnje informacije izvijestiti ću vas. 

Predsjednik: Da li ima pitanja ili se netko javlja za riječ? Obzirom da ne zaključujem sjednicu Općinskog vijeća Općine Hlebine u 17:00 sati. 



	Sjednica Općinskog vijeća Općine Hlebine završena je u 17:00 sati. 


    Zapisničar:									      	 Predsjednik:
Đurđica Kovaček								     	Anđelko Belec

